**Mór Városi Önkormányzat Képviselő-testületének hatáskörében eljáró**

**Mór Város Polgármestere**

**110/2021. (II.15.) határozata**

**Mór új településrendezési eszközök tárgyában kötött tervezési szerződés módosításáról**

A Kormány által 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva az alábbi döntést hozom:

Egyetértek Mór Városi Önkormányzat, mint Megrendelő és a Virányi Építész Stúdió Kft., mint Vállalkozó között - 2017. november 8. napján megkötött háromszor módosított - „Mór új településrendezési eszközök készítése” tárgyában kötött tervezési szerződés melléklet szerinti módosításával.

Felkérem a Jegyzőt, hogy gondoskodjon a mellékelt szerződés aláírásáról.

Határidő: 2021. február 26.

Felelős: Jegyző (Városfejlesztési és üzemeltetési Iroda)

Fenyves Péter Dr. Taba Nikoletta

polgármester jegyző

110/2021 (II.15.) határozat melléklete

**TERVEZÉSI SZERZŐDÉS**

**(4. sz. módosítás)**

Amely létrejött egyrészről

**Mór Városi Önkormányzat** (8060 Mór, Szent István tér 6., képviseli **Fenyves Péter polgármester**), mint **Megrendelő,**

másrészről

**Virányi Építész Stúdió Kft.** (7400 Kaposvár, Losonc utca 1., képviseli **Virányi István ügyvezető)**, mint **Vállalkozó**,

(továbbiakban: Felek) között az alábbi feltételekkel:

**1.)** Felek rögzítik, hogy 2017. november 8. napján Tervezési szerződést (továbbiakban: alapszerződés) kötöttek.

**2.)** Felek az alapszerződésüket a jelen módosító okiratban foglaltak szerint módosítják.

**3.)** Az alapszerződés 1.) pontja helyébe az alábbiak lépnek:

*1.) A szerződés tárgya*

*„A Vállalkozó vállalja a „Mór új településrendezési eszközök” elkészítését (az épített környezet alakításáról és védelméről szóló 1997. évi LXXVIII. tv. előírásai, valamint – „A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről” szóló 314/2012. (XI. 8.) Korm. rendelet és az OTÉK hatályos előírásainak figyelembe vételével, az alábbiak szerint:*

*Új digitális tervezési alaptérkép készül a közigazgatási terület egészére az állami ingatlan-nyilvántartási alapadatbázis felhasználásával, előzetes adatszolgáltatások beszerzése, az előzetes tájékoztató elkészítése.*

*A megalapozó vizsgálat és a településfejlesztési koncepció pontosítása a 2020. december 8-i önkormányzati főépítész feljegyzés című melléklet szerint.*

*Új településszerkezeti terv készül a közigazgatási terület egészét érintően a Korm. rendelet 4. melléklete szerint.*

*Új HÉSZ és az annak mellékleteit képező szabályozási tervek készülnek a közigazgatási terület egészét érintően a Korm. rendelet 5. melléklete szerint.*

*Alátámasztó javaslat készül valamennyi szakági munkarészt érintően a Korm. rendelet 3. melléklete szerint.*

*Biológiai aktivitásérték-számítás akkor készül, ha új beépítésre szánt terület kijelölésére is sor kerül.*

*A 2/2005. (I. 11.) Korm. rendelet szerinti környezeti vizsgálat és értékelés készül.*

*Amennyiben az érintett államigazgatási szervek a fentiektől eltérő igényeket támasztanak, vagy más jellegű előírásokat tesznek, akkor vagy jelen szerződés kerül módosításra, vagy arra vonatkozóan új szerződés kötendő.”*

**4.)** Az alapszerződés 2. pontja helyébe az alábbiak lépnek:

*„2.) Tervezési határidő és tervezési díj*

|  |  |  |
| --- | --- | --- |
|  | *Határidő* | *Tervezési díj+ÁFA*  *(jelenleg 27 %)* |
| 1. *1.) új digitális tervezési alaptérkép elkészítése, előzetes adatszolgáltatások beszerzése, az előzetes tájékoztató elkészítése* | *2 hónap* | *1.000.000,-Ft+ÁFA* |
| *2.)a megalapozó vizsgálat és a településfejlesztési koncepció pontosítása, a településrendezési eszközök véleményezési anyagának elkészítése* | *az előzetes tájékoztatási szakasz lefolytatásától 4 hónap* | *7.300.000,-Ft+ÁFA* |
| *3.) záró véleményezési dokumentáció elkészítése* | *a beérkezett véleményekkel kapcsolatos testületi döntés kézhezvételétől 1,5 hónap* | *1.400.000,-Ft+ÁFA* |
| *4.) jóváhagyás utáni*  *véglegesítés és dokumentálás* | *az elfogadó határozat és rendelet tervezői kézhezvételét követő 0,5 hónap* | *0,-Ft* |
| *összesen:* | | *9.700.000,-Ft+ÁFA* |

*Összesen: 9.700.000,- Ft +ÁFA, azaz kilencmillióhétszázezer forint + ÁFA*

*A 2021. december 15. tervezési határidő (amely fenti táblázat 4. pontjában meghatározott feladat elvégzésének véghatárideje) akkor érvényes, ha a megrendelői adatszolgáltatás teljesül, valamint a tervezés során figyelembe veendő konkrét tulajdonosi és vállalkozói igények listáját a Vállalkozó kézhez kapja 2021. február 15-ig.”*

**5.)** Az alapszerződés melléklete helyébe jelen 4. sz. módosítás melléklete lép.

**6.)** Jelen szerződés módosítás a Felek között 2017. november 8. napján létrejött Tervezési szerződés egyéb pontjait nem érinti.

**7.)** Jelen szerződés módosítását 27/2021. (I. 29.) Korm. rendelettel kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében foglaltak alapján a képviselő-testület hatáskörében eljárva Mór Város Polgármestere …/2021. (…..) határozattal jóváhagyta.

**8.)** A jelen szerződésben nem szabályozott kérdésekben a Polgári Törvénykönyv vonatkozó rendelkezései az irányadóak.

Jelen szerződés egymással szó szerint megegyező 6 példányban készült, melyet szerződő felek annak elolvasása és értelmezése után, mint jogügyleti akaratukkal mindenben megegyezőt, cégszerűen, helybenhagyólag aláírták.

|  |  |
| --- | --- |
| Mór, 2021. ………..…..  …………………………………  **Mór Városi Önkormányzat**,  mint Megrendelő képviseletében  **Fenyves Péter**  polgármester | Kaposvár, 2021. ………….…..  …………………….……………  **Virányi Építész Stúdió Kft.,**  mint Vállalkozó képviseletében  **Virányi István**  ügyvezető |

Mór, 2021. ………..…… Mór, 2021. ………..……

Jogi ellenjegyző: Pénzügyi ellenjegyző:

……………………………….. ………………………………..

Dr. Taba Nikoletta Zámodics Péter

jegyző pénzügyi irodavezető

Melléklet

**Az elvégzendő munka tartalma és ütemezése**

(a dőlt betűvel írottak önkormányzati feladatok)

|  |  |  |  |
| --- | --- | --- | --- |
| **MUNKARÉSZ MEGNEVEZÉSE** | **PÉLDÁNY-SZÁM** | **IDŐIGÉNY** | **TERVEZÉSI**  **DÍJ (nettó)** |
| **1.A. Új digitális tervezési alaptérkép elkészítése, előzetes adatszolgáltatások beszerzése, az előzetes tájékoztató elkészítése** | - | 2 hónap | 1.000.000.- |
| **1.B.** *A tervezés során figyelembe veendő konkrét tulajdonosi és vállalkozói igények meghatározása* | - |
| **1.C.** *Előzetes tájékoztatási szakasz lefolytatása* | 1 hónap | - |
| **2.A. A megalapozó vizsgálat és a településfejlesztési koncepció pontosítása** | 3 példány nyomtatott+CD | 4 hónap | 7.300.000.- |
| **2.B. Településrendezési eszközök véleményezési anyagának elkészítése** (a 314/2012. (XI. 8.) Korm. rendelet 3., 4. és 5. melléklete szerint) |
| **2.C.** *Településrendezési eszközök véleményeztetése.*  **Közreműködés a véleményeztetésben és a beérkezett véleményekkel, észrevételekkel kapcsolatos testületi döntés előkészítésében**  *Képviselő-testületi döntés a beérkezett véleményekről, észrevételekről* | - | 2 hónap | - |
| **3.A. Záró véleményezési dokumentáció elkészítése**  *Záró vélemény megkérése illetve beszerzése* | 2 példány nyomtatott+CD | 1,5 hónap | 1.400.000.- |
| **3.B.** *Településrendezési eszközök képviselő-testületi elfogadása és a jóváhagyott dokumentum közzététele* | - | 1 hónap | - |
| **4. A jóváhagyott településrendezési eszközök véglegesítése, dokumentálása** | 4 példány nyomtatott+CD | 0,5 hónap | - |
| **Összesen:** | | 12 hónap | **9.700.000.-** |

**azaz kilencmillióhétszázezer Ft+áfa**

Önkormányzati főépítész feljegyzés című melléklet



